# Εθνόσημο της Βενεζουέλας

### Από τη Βικιπαίδεια, την ελεύθερη εγκυκλοπαίδεια

Εθνόσημο της της Βενεζουέλας

Το εθνόσημο της Βενεζουέλας υιοθετήθηκε στις 9 Μαρτίου 2006. Το αρχικό σχέδιο του εθνικού εμβλήματος εγκρίθηκε από το Κογκρέσο στις 18 Απριλίου 1836 και υπέστη μικρές αλλαγές με την πάροδο του χρόνου. Ο θυρεός εισήχθη ως εθνόσημο με νόμο το 1954 και είναι χωρισμένος στα χρώματα της σημαίας της Βενεζουέλας. Στη δεξιά πλευρά υπάρχουν στάχυα σε κόκκινο αγρό, που συμβολίζουν την ένωση των 20 Πολιτειών της Δημοκρατίας, των οποίων η ύπαρξη σημαίνει την ευημερία του κράτους. Στην αριστερή πλευρά υπάρχουν όπλα (ένα ξίφος, μία σπάθη και τρεις λόγχες, σε κίτρινο έδαφος , καθώς επίσης και δύο εθνικές σημαίες που είναι δεμένες με κλαδί δάφνης, σύμβολο πολεμικής υπεροχής. Στη βάση του εθνοσήμου σε βαθύ μπλε έδαφος, βρίσκεται ένα λευκό άγριο άλογο (ίσως συμβολίζει το άλογο του ήρωα Σιμόν Μπολιβάρ, ονόματι Παλόμο), το οποίο τρέχει ελεύθερο, σύμβολο ανεξαρτησίας και ελευθερίας. Πάνω από το θυρεό υπάρχουν δύο σταυρωτά κέρατα της αφθονίας (cornucopias), που εκπέμπουν πλούτο. Ο θυρεός στεφανώνεται από ένα κλαδί ελιάς και ένα κλαδί φοίνικα, αμφότερα δεμένα στο κάτω μέρος του εμβλήματος με μια μεγάλη ταινία, η οποία εκπροσωπεί τα τρία εθνικά χρώματα (που υπάρχουν και στη σημαία). Τα εθνικά χρώματα είναι: κίτρινο για τον πλούτο του έθνους, μπλε για τον ωκεανό, που χωρίζει τη Βενεζουέλα από την Ισπανία και κόκκινο για το αίμα που έχυσε ο λαός και για το θάρρος του. Στην μπλε λωρίδα εμφανίζονται με χρυσά γράμματα οι εξής λεζάντες:

- 19 de Abril de 1810 (19 Απριλίου 1810)
- 20 de Febrero de 1859 (20 Φεβρουαρίου 1859)
- Independencia (Ανεξαρτησία)
- Federación (Ομοσπονδία)
- República de Venezuela (Δημοκρατία της Βενεζουέλας)

Ανακτήθηκε από "http://el.wikipedia.org../../../%CE%B5/%CE%B8/%CE%BD/%CE%95%CE%B8%CE%BD%CF%8C%CF%83%CE%B7%CE%BC%CE%BF_%CF%84%CE%B7%CF%82_%CE%92%CE%B5%CE%BD%CE%B5%CE%B6%CE%BF%CF%85%CE%AD%CE%BB%CE%B1%CF%82_7fdb.html"

Κατηγορίες: Εθνόσημα | Βενεζουέλα

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Français
- Italiano
- Português
- Svenska